Valija õigus oma saadik volikogust tagasi kutsuda - valijakeskse esindusdemokraatia oluline tingimus - rajaneb nimelisel hääletamisel, kuna vaid see võimaldab kindlaks teha saadiku peremeeste-panustajate ringi. Seejuures on just tagasikutsumisõigus valijakogude võimu praktilise teostamise juriidiline garantii. Kui saadik oma valijate käske ei täida või osutub oma valijate advokaadina võimukoridorides muul põhjusel sobimatuks, peab sellesse saadikusse oma võimuosakud investeerinud kodanikel olema  võimalus ta koheselt volikogust tagasi kutsuda ja välja vahetada.